section_heading: Nakon programa Apollo
paragraph_text: Iako je sve govorilo da bi idući cilj trebala biti misija na Mars, svemirska postaja u orbiti oko Zemlje i Mjeseca, te baza na Mjesecu bile su određene kao prijelazna faza. Zbog toga je u konceptu postupne ekspanzije k Marsu prvi nužan korak bila izgradnja kompleksa Space Shuttlea i orbitalne svemirske stanice. No, za političke vlasti bilo je to vrijeme za štednju. Bilo je to i vrijeme kada je Amerika sve više tonula u Vijetnamski rat. Iako su bile predviđene još barem tri misije, NASA je nakon lansiranja Apolla 17, krajem 1972, morala prekinuti projekt Apollo, a Post-Apollo Application Programme bio je redefiniran kao troškovno povoljna upotreba postojeće opreme, neiskorištenih Saturn V raketa i Apollo svemirskih brodova.